Wizz Air zavedie novú leteckú linku z Bratislavy do Tuzly
Pravidelné letecké spojenie z Bratislavy do Tuzly v Bosne a Hercegovine začne nízkonákladová spoločnosť Wizz Air prevádzkovať od budúceho letného letového poriadku, od 27. marca 2017. Letecké spojenie bude fungovať trikrát týždenne, v pondelok, v stredu a v piatok. Wizz Air už prevádzkuje z Bratislavy pravidelnú linku do macedónskeho Skopje.
Nízkonákladová letecká spoločnosť Wizz Air zavedie novú priamu linku z Bratislavy do Tuzly v Bosne a Hercegovine od budúceho letného letového poriadku, od 27. marca 2017. Letecké spojenie bude fungovať trikrát týždenne, v pondelok, v stredu a v piatok. Ako v stredu informovali aerolínie, Tuzla sa tak po macedónskom Skopje stane druhou destináciou, ktorú bude Wizz Air prevádzkovať z Bratislavy. Letenky do Tuzly a späť sú v predaji od 31. augusta na portáli leteckého dopravcu.
Wizz Air na Slovensku prevádzkuje tri pravidelné linky zo základne v Košiciach na letiská Londýn (Luton), Bristol a Doncaster (Sheffield). Z Popradu zabezpečuje lety do Londýna (Lutonu) a z Bratislavy do macedónskeho Skopje. Spoločnosť vlani prepravila na vtedajších piatich pravidelných linkách z Košíc a Popradu do štyroch destinácií a späť 243 218 cestujúcich. V porovnaní s rokom 2014 to znamenalo nárast o 96 %.
Wizz Air prepravil za ostatných dvanásť mesiacov na všetkých svojich linkách celkovo 20 miliónov cestujúcich. V minulom roku previezol spolu 19 miliónov pasažierov, čo bolo medziročne o 3,2 milióna ľudí, resp. o pätinu viac.
Spoločnosť Wizz Air so sídlom v Budapešti je najväčší nízkonákladový letecký dopravca v strednej a vo východnej Európe. V súčasnosti prevádzkuje flotilu 71 Airbusov A320 a A321, vyše 420 leteckých spojení z 25 základní a spája 124 destinácií v 38 krajinách. Spoločnosť má 2 800 zamestnancov a je kótovaná na londýnskej burze.
Témy
Odporúčané články
Najčítanejšie za 24 hodín
Päť leteckých spoločností ich bude prevádzkovať so 65 letmi týždenne. České aerolínie, a. s. (ČSA) … Čítať ďalej
Cestujúci budú môcť využívať 49 pravidelných leteckých spojení do 45 destinácií v 23 krajinách. Počas … Čítať ďalej
Štrajkujúci zamestnanci francúzskeho leteckého prepravcu žiadajú rast platov o šesť percent. PARÍŽ – Francúzska letecká … Čítať ďalej
Nová pravidelná linka Ryanairu bude fungovať trikrát týždenne na hlavné kyjevské letisko Boryspiľ. BRATISLAVA – … Čítať ďalej
Írska spoločnosť chce svoj podiel v rakúskej leteckej firme, ktorá je nástupcom prepravcu Niki, zvýšiť … Čítať ďalej
Nemecký letecký prepravca za rok 2017 vykázal upravený zisk pred úrokmi a zdanením v objeme … Čítať ďalej